പ്രധാനമന്ത്രി ഇന്ന് രാവിലെ 10ന് രാജ്യത്തെ അഭിസംബോധന ചെയ്യും ന്യൂഡല്ഹി: പ്രധാനമന്ത്രി നരേന്ദ്രമോദി ഇന്ന് രാവിലെ 10ന് രാജ്യത്തെ അഭിസംബോധന ചെയ്യുമെന്ന് അറിയിപ്പ്. പ്രധാനമന്ത്രിയുടെ ഓഫീസ് ട്വിറ്ററിലൂടെയാണ് വിവരം അറിയിച്ചത്. രാജ്യം 100 കോടി ഡോസ് വാക്സിന് ഡോസുകള് നല്കിയ ചരിത്ര നേട്ടത്തിന് പിന്നാലെയാണ് പ്രധാനമന്ത്രി രാജ്യത്തെ അഭിസംബോധന ചെയ്യുന്നത്. വ്യാഴാഴ്ചയാണ് രാജ്യം ചരിത്രനേട്ടം കുറിച്ചത്. രാജ്യത്ത് ഉത്കണ്ഠയില് നിന്ന് ഉറപ്പിലേക്കുളള യാത്രയായാണ് വാക്സിന് യജ്ഞത്തെ പ്രധാനമന്ത്രി വിശേഷിപ്പിച്ചത്. രാജ്യത്ത് അവിശ്വാസവും പരിഭ്രാന്തിയും സൃഷ്ടിക്കാനുളള ശ്രമങ്ങള്ക്കെതിരെ വാക്സിനില് വിശ്വസിക്കാന് പ്രധാനമന്ത്രി ആഹ്വാനം ചെയ്തിരുന്നു. ഇന്ത്യയുടെ വാക്സിന് വിതരണത്തിലെ ശേഷിയെക്കുറിച്ച് വിവിധയിടങ്ങളില് നിന്ന് സംശയമുണ്ടായെങ്കിലും കേവലം ഒന്പത് മാസംകൊണ്ട് വിതരണം 100 കോടി കടക്കാന് സാധിച്ചുവെന്ന് മുന്പ് പ്രധാനമന്ത്രി അഭിപ്രായപ്പെട്ടിരുന്നു. രാജ്യത്ത് സ്വയംപര്യാപ്തമായി വാക്സിന് നല്കാനും അവസരത്തിനൊത്ത് ഉയര്ന്നതിനും കാരണമായത് ശാസ്ത്രജ്ഞര്ക്കും സംരംഭകരുമാണെന്ന് പ്രധാനമന്ത്രി പ്രശംസിച്ചു. ജനുവരി 16നാണ് രാജ്യത്ത് വാക്സിന് വിതരണം ആരംഭിച്ചത്. കൊവിഡ് മഹാമാരിക്കിടെ അവിശ്വാസവും പരിഭ്രാന്തിയും പരത്താന് ശ്രമമുണ്ടായപ്പോഴും ജനങ്ങള് നല്കിയ വിശ്വാസമാണ് 100 കോടി വാക്സിന് ഡോസുകള് പിന്നിടാന് കാരണമായതെന്നും പ്രധാനമന്ത്രി മുന്പ് അഭിപ്രായപ്പെട്ടിരുന്നു.